Brocculu

U bròcculu Brassica insularis hè una pianta chì faci parti di a famiglia di i Brassicaceae. Hè una varietà di carbusgiu bastardu o salvaticu. Hè alta 20 à 60 cm. I casci sò lungarini è ovali. I fiori sò maiori, bianchi o giaddi. Brassica insularis fiurisci di branu.

U brocculu hè endemicu di a Corsica è di a Sardegna, di calchì regioni di u Nordestu di l'Africa com'è l'isuli di Zembra è de l'isula Pantallaria (situata da mezu à a Tunisia è à Sicilia. U brocculu hè rarissimu è minacciatu. Par via di cunsiquenza, hè prutetta da a Cunvinzioni di Berna. 

 In Corsica 
U brocculu ùn hè prisenti cà in circa deci loca in Corsica, com'è a Punta di Calcina o in Capuralinu. 

 Da veda dinò 
 a flora di Corsica
 u carbusgiu

Categoria:Brassicaceae
Categoria:Flora di Corsica